**Գենդերային բյուջետավորում․ վեբինար 3-րդ սեկտորի համար**

**Բովանդակություն.**

• Երեխայի-գենդերային բյուջետավորման մեխանիզմների ցածր մակարդակը ազգային և տեղական մակարդակներում, ինչպես նաև ՔՀԿ-ների և ՀԿ-ների կոալիցիաներում: Այս մեխանիզմների բարելավման անհրաժեշտություն, ինչպես նաև ՔՀԿ-ների/ՀԿ-ների ավելի մեծ ներգրավվածություն մշտադիտարկման և ջատագովման գործողություններում:

• ՀՀ պարզեցված բյուջեի և դրա հանրային գործընթացին ՔՀԿ-ների մասնակցության ցածր մակարդակ: Այս մեխանիզմների բարելավման անհրաժեշտություն, ինչպես նաև ՔՀԿ-ների/ՀԿ-ների մոնիթորինգի և շահերի պաշտպանության գործողություններում ավելի մեծ ներգրավվածության անհրաժեշտությունը:

Պրեզենտացիայի հեղինակ.

«Ագորա Սենթրլ Յուրոփ» չեխական ՀԿ

Օլգա Սեդլաչկովա,

Պրահա, մայիս, 2018թ․

**Մաս 1 - Ընդհանուր տեղեկություններ**

**Եվրոպական հանձնաժողովի գենդերային հավասարության ռազմավարության վերաբերյալ ընդհանուր տեղեկություններ**

Գենդերային հավասարության ոլորտում Եվրոպական հանձնաժողովի ռազմավարությունը թիրախավորում է հետևյալ ոլորտները.

* Կանանց և տղամարդկանց համար հավասար տնտեսական անկախության խթանում:
* Սեռով պայմանավորված աշխատավարձերի անհավասարության վերացում:
* Որոշումների կայացման գործընթացներում գենդերային հավասարակշռության խթանում:
* Գենդերային բռնությունների վերացում:
* ԵՄ-ից դուրս գենդերային հավասարության խթանում:

ԵՄ մակարդակում կան կազմակերպություններ, որոնք զբաղվում են կոնկրետ այս խնդրով, օրինակ.

* Գենդերային հավասարության ազգային մարմիններ:
* Գենդերային քաղաքականությունների ինտեգրման բարձր մակարդակի խումբ:
* Գենդերային հավասարության եվրոպական ինստիտուտ:
* Գենդերային հավասարության և հակախտրականության ոլորտներում իրավաբան փորձագետների ցանց:
* Գենդերային հավասարության փորձագետների եվրոպական ցանց:
* Գենդերային հավասարության երկկողմանի ուսուցման ծրագիր

Ինչպես երևում է վերը նշված տեղեկատվությունից, գենդերային հավասարությանը վերաբերող ԵՄ ռազմավարությունը շատ ավելի լայն ոլորտ է քան պարզապես երեխայի/գենդերային զգայուն բյուջետավորումը և այն մեծ թեմա է ԵՄ-ում:

**Հարց. 1: Ներկայումս ունե՞ք արդյոք ՀՀ-ում գենդերային հավասարության հարցերով զբաղվող ինստիտուտներ/քաղաքականությունների մշակման մարմիններ:**

**Ի՞նչ է գենդերային քաղաքականությունների ինտեգրումը:**

Այստեղ պետք է օգտագործենք Գենդերային հավասարության եվրոպական ինստիտուտի (EIGE) կողմից տրամադրված տեղեկատվությունը:

Ըստ EIGE կայքէջերից ստացված տեղեկատվության.

**http://eige.europa.eu/about-eige**

**Գենդերային քաղաքականությունների ինտեգրումը՝**

գենդերային հավասարության իրականացման ռազմավարություն է: Այն ներառում է գենդերային տեսլականի ինտեգրումը քաղաքականությունների, կարգավորիչ միջոցառումների և ծախսման ծրագրերի պատրաստման, մշակման, իրականացման, մշտադիտարկման և գնահատման մեջ՝ կանանց և տղամարդկանց միջև հավասարության խթանման և խտրականության դեմ պայքարի նպատակով:

**Ինչո՞ւ է դա կարևոր:**

Ապահովում է, քաղաքականության մշակման և օրենսդրական աշխատանքի ավելի մեծ նշանակությունը հասարակության համար, քանի որ այն նպաստում է, որպեսզի քաղաքականությունը ավելի արդյունավետ կերպով համապատասխանի քաղաքացիների կարիքներին: Գենդերային քաղաքականությունների ինտեգրումը հանրային միջամտությունները առավել արդյունավետ է դարձնում և ապահովում անհավասարությունների վերացումը։

**Ո՞վ է պատասխանատու:**

Եվրոպական մակարդակով ԵՄ ինստիտուտները պատասխանատու են գենդերային քաղաքականությունների ինտեգրման իրականացման համար: Ազգային մակարդակներում պատասխանատու են ազգային կառավարությունները: Հաջողության հասնելու համար կարևոր է, որ պետական հիմնարկների ամբողջ աշխատակազմը, տվյալ պետական հիմնարկների ղեկավարության առաջնորդությամբ ներգրավված լինի գենդերային քաղաքականությունների ինտեգրման իրականացման խթանման գործում:

**Ինչպե՞ս է դա աշխատում:**

Գենդերային հավասարության հարցում շատ կարևոր է քաղաքական կամքը: Իրականացումը պահանջում է հստակ գործողությունների ծրագիր:

**Ինչպե՞ս է դա օգտակար հասարակության /հանրային բյուջեների համար.**

Գենդերային քաղաքականությունների ինտեգրումը պահանջում է աշխատել ինչպես ֆինանսական, այնպես էլ ժողովրդագրական տվյալների հետ: Այս աշխատանքի ընթացքում կարող են հայտնաբերվել և բարելավվել պետական ծախսերի բազմաթիվ անհավասարակշիռ և անարդյունավետ կողմեր:

**Հարց 2**

**Խնդրում ենք սեփական բառերով բացատրել, թե ի՞նչ է գենդերային քաղաքականությունների ինտեգրումը:**

**Հարց 3**

**Գիտեք (ծանոթ եք), արդյո՞ք ՀՀ-ում գործող գենդերային քաղաքականությունների ինտեգրման գործողությունների մասին:**

**Հարց 4:**

**Գիտեք արդյո՞ք/մասնակցո՞ւմ եք գենդերային քաղաքականությունների ինտեգրման ոլորտում աշխատող որևէ կազմակերպություն(ում), ինչպես պետական կառավարման այնպես էլ ՔՀԿ-ներ կամ ՀԿ-ներ:**

**Ի՞նչ է գենդերային բյուջետավորումը**

**Գենդերային բյուջետավորումը**

մի մեխանիզմ է, որը հնարավորություն է տալիս գենդերային ինտեգրման քաղաքականությունները փոխանցել կոնկրետ հանրային քաղաքականությունների / գործողությունների, ֆինանսական միջոցներ տրամադրելով այնպիսի գործողությունների, որոնք նպաստում են քաղաքացիների/բնակիչների բոլոր խմբերին բարեկեցությանը և կարիքներին:

**Այս մեխանիզմը իրականացնելու համար պահանջվում է որոշակի նախապատրաստական աշխատանք.**

- ունենալ հասանելի վիճակագրական տվյալներ բնակչության, ազգային, տարածաշրջանային, տեղական բնակչության վերաբերյալ, տղամարդկանց և կանանց հարաբերակցությունը, 15/18 տարեկան երեխաների հարաբերակցությունը ... և նմանատիպ այլ տեղեկություններ կախված բյուջեին միջամտելու ձեր նպատակից:

**Այս մեխանիզմը իրականացնելու համար պահանջվում է ունենալ ավելի մանրամասն առկա բյուջե:**

Բյուջեները սովորաբար հանրայնացվում են պարզեցված տարբերակներով, սովորաբար ըստ բյուջետային գլուխների, օրինակ

• Եկամուտներ և ծախսեր

• Գործառնական և ներդրումային բյուջեներ

• Ըստ Գլուխների - Ենթակառուցվածքներ/Տրանսպորտ/Կրթություն/Սոցիալական հարցեր…

Սակայն գենդերային բյուջետավորման միջոցառումների իրականացման համար անհրաժեշտ է ունենալ առանձին ծախսերի մասին շատ ավելի մանրամասն տեղեկատվություն, որպեսզի հնարավոր լինի հասկանալ, թե ո՞վ/բնակչության ո՞ր խումբն է այսպիսի ծախսերից առավելագույն օգուտ ստանում:

**Հարց 5**

**Ձեռքի տակ ունե՞ք արդյոք մանրամասն մատչելի վիճակագրական տվյալներ, որոնք նկարագրում են ձեր համապատասխան բնակչությունը /ազգային, մարզային, տեղական/:**

**Հարց 6:**

**Արդյոք Ձեզ հասանելի՞ են մանրամասն բյուջեները /ազգային, մարզային/տեղական:**

**1-ին մասի ամփոփում**

**1-ին մասում դուք սովորեցիք.**

• Գենդերային հավասարության ոլորտում Եվրահանձնաժողովի ռազմավարությունը

• Ի՞նչ է գենդերային քաղաքականությունների ինտեգրումը և ինչո՞ւ է այն կարևոր գենդերային հավասարության խթանման հարցում

• Ի՞նչ է գենդերային բյուջետավորումը, և ի՞նչ նախապատրաստական աշխատանք պետք է տարվի գենդերային բյուջետավորումը սկսելու համար:

**1-ին մասում պատասխանել եք հետևյալ հարցերին.**

* **Հարց 1․** Ներկայումս ունե՞ք արդյոք ՀՀ-ում գենդերային հավասարության հարցերով զբաղվող ինստիտուտներ/քաղաքականությունների մշակման մարմիններ:
* **Հարց 2․** Խնդրում ենք սեփական բառերով բացատրել, թե ի՞նչ է գենդերային քաղաքականությունների ինտեգրումը:
* **Հարց 3․** Գիտեք (ծանոթ եք), արդյո՞ք ՀՀ-ում գործող գենդերային քաղաքականությունների ինտեգրման գործողությունների մասին:
* **Հարց 4․** Գիտեք արդյո՞ք/մասնակցո՞ւմ եք գենդերային քաղաքականությունների ինտեգրման ոլորտում աշխատող որևէ կազմակերպություն(ում), ինչպես պետական կառավարման այնպես էլ ՔՀԿ-ներ կամ ՀԿ-ներ:
* **Հարց 5․** Ձեռքի տակ ունե՞ք արդյոք մանրամասն մատչելի վիճակագրական տվյալներ, որոնք նկարագրում են ձեր համապատասխան բնակչությունը /ազգային, մարզային, տեղական/:
* **Հարց 6** Արդյոք Ձեզ հասանելի՞ են մանրամասն բյուջեները /ազգային, մարզային/տեղական:

**Իսկ այժմ, Մաս 2-ին անցնելու համար, խնդրոիմ ենք մեզ տեղեություններ տրամադրել․**

Մեզ **ԱՅԺՄ** ձեզանից որոշ տեղեկատվություն է անհրաժեշտ, որպեսզի կարողանանք ձեզ օգտակար տեղեկատվություն տրամադրել, այն մասին, թե ինչպես գնալ գենդերային բյուջետավորման խթանման և իրականացման ձեր կոնկրետ իրավիճակում:

**Մեզ անհրաժեշտ է իմանալ Ձեր - ՀՀ -բյուջետավորման գործընթացի մասին:**

* Խնդրում ենք պարզ ձևով նկարագրել, թե ինչպե՞ս է ստեղծվում/ձևավորվում ձեր ազգային բյուջեն և ո՞վ կարող է առաջարկություններ ներկայացնել, թե ի՞նչը պետք է առաջիկա տարվա/ժամանակահատվածի ընթացքում ֆինանսավորվի բյուջեով:
* Խնդրում ենք պարզ ձևով նկարագրել, թե ինչպե՞ս է ստեղծվում/ձևավորվում ձեր մարզային բյուջեն և ո՞վ կարող է առաջարկություններ ներկայացնել, թե ի՞նչը պետք է առաջիկա տարվա/ժամանակահատվածի ընթացքում ֆինանսավորվի բյուջեով:
* Խնդրում ենք պարզ ձևով նկարագրել, թե ինչպե՞ս է ստեղծվում/ձևավորվում ձեր տեղական բյուջեն և ո՞վ կարող է առաջարկություններ ներկայացնել, թե ի՞նչը պետք է առաջիկա տարվա/ժամանակահատվածի ընթացքում ֆինանսավորվի բյուջեով::
* Խնդրում ենք մեզ տրամադրել տիպային բյուջեի կառուցվածք/տեղական/համայնքային բյուջեի գլուխներով:

***Մաս 2 – Ի՞նչ ենք անում։***

***Գենդերային բյուջետավորում և ՔՀԿ-ները/ՀԿ-նրը Հայաստանում***

***շարունակելի***